השמיים?" "סבורני, שהדבר הראשון שעל כבוד המלך לעשות, לשחרר את  המסכנים, הנרקבים בתוך הבורות ונוסף לכך להיטיב עם אלה, שנשארו בחיים." ציווה המלך על פקידיו להתפזר בכל ממלכתו, לבקש מי נשאר מזרע דוד המלך והביאוהו לפני." התפזרו השוטרים והוציאו מאחד הבורות  איש זקן. שערותיו הלבנות ירדו לו עד למותניו, ציפורניו  הצהובות היו מעוקמות, כמו אצל  חית טרף ועיניו כהו מלראות בגלל שהותו חודשים ארוכים בתור הבור החשוך. נרתעו הפקידים מהקורבן. איך יביאוהו בצורה כזאת לפני המלך. אמרו לו: "בוא ונרחץ אותך, נתקין את גופך ונלביש אותך בבגדים יותר יפים, על מנת שתראה את המלך". לא האמין הזקן ואמר להם: "הביאוני, כמו שאני לפני המלך, כי דבר לי אליו!" הסבירו לו, שלבו של המלך נהפך לטובה ליהודים. לא האמין להם. הביאוהו לפני המלך והמלך פתח מיד בהצהרה: "דע לך, כי מצטער אני מאוד מה שעשיתי ועתה ברצוני לתקן את העיוות. הגד לי רק, אם ידוע לך, היכן עוד נמצא יהודי מזרע דוד המלך ואיטיב עמו." ענה לו הזקן:  "עשרות ואולי מאות צאצאי דוד המלך השמדת ועכשיו רוצה אתה, שאני אגלה לך את אחרון הצאצאים. מוטב, כי תערוף מיד את ראשי, בטרם אגלה לך.